Tri desetljeća zagrebačke nostalgije za Dalmacijom moto je i ovogodišnjeg okupljanja klapa u Koncertnoj dvorani Vatroslava Lisinskog.



Tradicionalni je to koncert grada Omiša gradu Zagrebu, s ponajboljim dalmatinskim klapama, sastavima koji su tek koji mjesec dana prije slavili svoje “štitove” i “leute” na 48. festivalu dalmatinskih klapa u Omišu.



Za tridesetu prozivku ovoga petka u 19.30 spremne su klape “Kaše” iz Dubrovnika, bolska “Braciera”, “Filip Dević” iz Splita, zadarski “Kožino”, “Arti” iz Lumbarde, buzetski “Pinguentum” te “Kolapjani” iz Siska, dok će žensku konkurenciju s Pjacete predstavljati zagrebački “Armorin” i “Čuvite” sa Šolte, a mješovitu s nadmetanja u Komiži “Basca” iz Baške Vode i “Kampaneli” iz Donjih Kaštela. Koncert od utemeljenja nosi naslov “Pismo moja, hrli tamo”.

Vrijedan i jedinstven događaj Jedanaest pjevačkih skupina kroz program će provesti Edita Lučić Jelić i Branko Uvodić.



“Za upućene ne treba pripominjati – Svečani koncert Festivala dalmatinskih klapa Omiš u Zagrebu iznimno je vrijedan i jedinstven klapski događaj, na kojem se zaista na pravi način prezentira izvorna dalmatinska klapska pjesma.



Vrijedi to ponoviti i separirati tradicijsku kulturu i glazbenu baštinu, da se ne zagubi u estradizaciji i popularizaciji onoga što danas uopćeno nazivamo dalmatinskom pjesmom”, veli prvi čovjek festivala Dražan Mladin i nadodaje:



“Festivalska je sveta dužnost da dislociranim koncertima izvan matične pozornice potiče klapsko pjevanje. U tom smislu Zagreb je bio primjer i pilot-program koji je uistinu opravdao povjerenje.



Zagreb je postao meka klapskog pjevanja, ubrzo se mogao podičiti zvijezdama izuzetnog sjaja, poput ‘Nostalgije’, ‘Dalmata’, ‘Jelse’, ‘Grdelina’..., ali i ‘Dišpeta’, ‘Armorina’ u ženskoj konkurenciji.



Naposljetku, ne baš zanemarivo, vjerujemo da smo reciprocitetom kojim ugošćavamo kajkavske popevke na ušću Cetine skromno pridonijeli popularizaciji koncertantnih pjesama inspiriranih kajkavskom poezijom.”



PIŠE: IGOR BREŠAN Jedanaest pjevačkih skupina kroz program će provesti Edita Lučić Jelić i Branko Uvodić.“Za upućene ne treba pripominjati – Svečani koncert Festivala dalmatinskih klapa Omiš u Zagrebu iznimno je vrijedan i jedinstven klapski događaj, na kojem se zaista na pravi način prezentira izvorna dalmatinska klapska pjesma.Vrijedi to ponoviti i separirati tradicijsku kulturu i glazbenu baštinu, da se ne zagubi u estradizaciji i popularizaciji onoga što danas uopćeno nazivamo dalmatinskom pjesmom”, veli prvi čovjek festivala Dražan Mladin i nadodaje:“Festivalska je sveta dužnost da dislociranim koncertima izvan matične pozornice potiče klapsko pjevanje. U tom smislu Zagreb je bio primjer i pilot-program koji je uistinu opravdao povjerenje.Zagreb je postao meka klapskog pjevanja, ubrzo se mogao podičiti zvijezdama izuzetnog sjaja, poput ‘Nostalgije’, ‘Dalmata’, ‘Jelse’, ‘Grdelina’..., ali i ‘Dišpeta’, ‘Armorina’ u ženskoj konkurenciji.Naposljetku, ne baš zanemarivo, vjerujemo da smo reciprocitetom kojim ugošćavamo kajkavske popevke na ušću Cetine skromno pridonijeli popularizaciji koncertantnih pjesama inspiriranih kajkavskom poezijom.”